钦定古今图书集成/明伦汇编/氏族典/第464卷 > 《廖用贤尚友录》 > 路岩
## 钦定古今图书集成/明伦汇编/氏族典/第464卷 > 《廖用贤尚友录》 > 路岩

按《唐书路岩传》：“岩字鲁瞻，魏州冠氏人。父群，字正夫，
累官中书舍人，翰林学士承旨。岩及进士第，咸通初，
自屯田员外郎入翰林为学士，以兵部侍郎同中书
门下平章事，进尚书左仆射，与韦保衡同当国。二人
势动天下，时目其党为牛头阿，旁言如鬼，阴恶可畏
也。俄罢为剑南西川节度使，以劳封魏国公，委事亲”
吏边咸。咸与郭筹相依倚为奸，军中以有异图，遂闻
京师。岩坐是免官，流儋州，赐死。